A körisbogár tömeges fellépésétől. 187 



levelét leették, június második felében beljebb húzódtak és hasonló 

 pusztítást tettek a kertek orgonafáin, kivéve a rézgáliczczal beper- 

 metezetteket. 



Július 4-én, midőn a hőség tetőpontját érte el, a kőrisbogarak 

 még a megpermetezett orgonafákat sem kímélték. Egy kertben, 

 hol az orgonafák 31 lépésnyire voltak egy sorban, a felét támad- 

 ták meg és daczára annak, hogy vagy 3000 bogarat megöltek, 

 mégis több maradt az orgonafákon. Sajátságos jelenségnek mondható, 

 hogy a másik félrész sértetlen maradt. Ezen részt néhány málna 

 bokor és Kochoria választotta el. Az orgonáikról, mikor azokat 

 másodszor permetezték lV2°/o rézgáliczczal, elröpültek a kőrisbo- 

 garak. Az orgonafán való megtelepedést a coitus követte. Július 

 9-én, mikor a hőség nagyobb volt, megint jelentkeztek, de sokkal 

 kisebn mennyiségben és inkább a rózsák leveleit rágták, mint az 

 orgonafáét. 



A július 4-én fogott és fris orgonafa levelekkel táplált kőris- 

 bogarak július 10-én nagyon nyugtalankodtak az edényben, röpülni 

 próbáltak és nem ettek, de a következő napon, azaz július 11-én 

 annál nagyobb étvágygyal ettek és azután a párzáshoz fogtak. Július 

 17-én megint mutatkoztak a kőrisbogarak és akkor is inkább a rózsa 

 leveleire szálltak, a fogságban levő bogarak megint nyugtalankodtak, 

 nem ettek, hogy a következő napon annál nagyobb étvágyai fo- 

 gyaszszák az orgonafának nekik nyújtott leveleit és harmadszor is 

 hozzá fogjanak a párzáshoz. A röpülésnek, a tömeges felvonulás- 

 nak és a fogságban levő kőrisbogarak nyugtalankodásának okozója 

 a nagy hőséggel párosult párzási ösztön. A fogságban levő kőris- 

 bogarak közül többen július 26-áig éltek, tehát három hét- 

 nél tovább. 



A nagy tömegnek megjelenését illetőleg felvonulását úgy 

 1895-ben, mint 1900-ban néhány bogárnak röpülése előzte meg és 

 ezen bogarak szintén inkább rózsákra szállottak, a nélkül azonban, 

 hogy a levelekben kárt okoztak volna; a későbben érkező és nagy 

 tömegben felvonuló kőrisbogarak egyenesen az orgonafára röpültek. 

 Az 1895. évben a bogarak hosszabb ideig maradtak az orgonafán, 

 mert az egyáltalában nem volt megpermetezve és a bogarakat nem 

 is szedték, és csak akkor hagyták el az orgonafát, mikor nagyobb 

 zivatar következett. D. 



